CELEX: C2005/057/01
Language: sk
Date: 2005-03-05 00:00:00
Title: Rozsudok Súdneho dvora (plenárne zasadnutie) z 18. januára 2005 vo veci C-257/01: Komisia Európskych spoločenstiev proti Rade Európskej únie (Nariadenia (ES) č. 789/2001 a 790/2001 — Vízová politika — Kontrola a dozor na hraniciach — Článok 202 ES — Vykonávacie oprávnenia vyhradené Rade — Aktualizácia vyhradená členským štátom — Osobitnosť prípadu — Povinnosť odôvodnenia)

5.3.2005   
            
            
               SK
            
            
               Úradný vestník Európskej únie
            
            
               C 57/1
            
         
      ROZSUDOK SÚDNEHO DVORA
   
   (plenárne zasadnutie)
   z 18. januára 2005
   vo veci C-257/01: Komisia Európskych spoločenstiev proti Rade Európskej únie (1)
   
   (Nariadenia (ES) č. 789/2001 a 790/2001 - Vízová politika - Kontrola a dozor na hraniciach - Článok 202 ES - Vykonávacie oprávnenia vyhradené Rade - Aktualizácia vyhradená členským štátom - Osobitnosť prípadu - Povinnosť odôvodnenia)
   (2005/C 57/01)
   Jazyk konania: angličtina
   Vo veci C-257/01, Komisia Európskych spoločenstiev (splnomocnené zástupkyne: D. Maidani a C. O'Reilly), ktorú v konaní podporuje: Holandské kráľovstvo (splnomocnená zástupkyňa: H. G. Sevenster) proti Rade Európskej únie (splnomocnení zástupcovia: E. Finnegan a I. Díez Parra), ktorú v konaní podporuje: Španielske kráľovstvo (splnomocnená zástupkyňa: R. Silva de Lapuerta), predmetom ktorej je žaloba o neplatnosť podľa článku 230 ES podaná 3. júla 2001, Súdny dvor (plenárne zasadnutie), v zložení: predseda plenárneho zasadnutia V. Skouris, predsedovia komôr P. Jann, C. W. A. Timmermans, A. Rosas a K. Lenaerts, sudcovia C. Gulmann, J.-P. Puissochet, R. Schintgen (spravodajca), N. Colneric, S. von Bahr a J. N. Cunha Rodrigues, generálny advokát: P. Léger, tajomník: R. Grass, vyhlásil dňa 18. januára 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Komisia Európskych spoločenstiev je povinná nahradiť trovy konania.
            
         
      (1)  Ú. v. ES C 245, 1.9.2001